Polskie Radio

Polskie Radio Spółka Akcyjna (norsk oversettelse: Polsk radio) er Polens statlige radiokringkaster. Organisasjonen ble grunnlagt 18. august 1925 og startet regulære radiosendinger fra Warszawa i april 1926. Polskie Radio driver syv riksdekkende radiokanaler og 17 regionale radiokanaler. History Selskapet har historie tilbake til 1925 og drev én riksdekkende radiokanal frem til andre verdenskrig. Blant programlederne i 1930-årene var Czesław Miłosz, mottaker av nobelprisen i litteratur i 1980. Polsk radio sendte fra en av Europas sterkeste langbølgesendere fra Raszyn like utenfor Warszawa. Senderen ble ødelagt i 1939, da den tyske hæren invaderte Polen. I tillegg drev radioselskapet ni regionale kanaler: Kraków fra 15. februar 1927 Poznań fra 24. april 1927 Katowice fra 4. desember 1927 Wilno fra 15. januar 1928 Lwów fra 15. januar 1930 Łódź fra 2. februar 1930 Toruń fra 15. januar 1935 Warszawa fra 1. mars 1937 – kjent som Warszawa II, mens den riksdekkende kanalen ble hetende Warszawa I Baranowicze fra 1. juli 1938 En tidende kanal var planlagt åpnet i Łuck, men krigsutbruddet stoppet planene. Etter krigen ble polsk radio lagt under det statlige kringkastingsorganet Komitet do Spraw Radiofonii , senere Polskie Radio i Telewizja. Organet ble oppløst i 1992, og Polskie Radio og Telewizja Polska ble to uavhengige selskapet. Begge de to selskapene har vært medlemmer i Den europeiske kringkastingsunion fra 1. januar 1993. Polskie Radio Trójka (Program 3) har laget polske musikk- og hitlister siden 1982. Kanaler Riksdekkende kanaler Program 1 (Jedynka – Én) – informasjon, nyheter og populærmusikk Program 2 (Dwójka – To) – klassisk musikk og kulturprogrammer Program 3 (Trójka – Tre) – rock, jazz og alternativ musikk Program 4 (Czwórka – Fire) – ungdomskanal Polskie Radio 24 (PR24) – nyhetskanal Polskie Radio Dzieciom – barneprogrammer på dagtid, program for foreldre på kveldstid og jazz om nettene Polskie Radio Chopin Regionale og lokale kanaler Polskie Radio driver også 17 regionale radiostasjoner. Stasjonene holder til i: Białystok Bydgoszcz (Radio Pomorza i Kujaw) Gdańsk Katowice (Radio Katowice) Kielce (Radio Kielce) Koszalin Kraków (Radio Kraków) Lublin (Radio Lublin) Łódź Olsztyn Opole Poznań Rzeszów Szczecin Warszawa (Polskie Radio RDC) Wrocław Zielona Góra (Radio Zachód) Polskie Radio driver også egne lokale stasjoner i følgende byer: Gorzów Wielkopolski – Radio Gorzów Lublin – Radio Freee Poznań – MC Radio Słupsk – Radio Słupsk Szczecin – Radio Szczecin Extra Wrocław – Radio RAM Zielona Góra – Radio Zielona Góra Alle bystasjonene sendes over FM-båndet og på internett. Unntaket er Radio Szczecin Extra, som kun er tilgjengelig på internett og via DAB+. Polskie Radio har også to kulturkanaler på internett og DAB+ i: Kraków – OFF Radio Kraków Wrocław – Radio Wrocław Kultura Internasjonale Radio Poland (Radio Polonia frem til januar 2007) – kringkaster sendinger på belarusisk, engelsk, tysk, polsk, russisk og ukrainsk på kortbølge, mellombølge, satellitt, DAB+ og internett. Se også Telewizja Polska Referanser Eksterne lenker Offisielt nettsted (en) Polskie Radio – kategori av bilder, video eller lyd på Commons